
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ Αρ. Φύλλου 70 

~ 4 Φεβρουάριου 1998 


ΠΕ ΡΙΕΧΟΜΕ ΝΑ 

ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 

3η τροποποίηση του Οργανισμού Εσωτερικής Οργά¬ 
νωσης και Λειτουργίας της Ν. Α. Εύβοιας. 1 

Αίτηση των εταιρειών ΑηιβΓδΙιειπι ΙηΙβΓπβΙίοπσΙ ΡΙο Νγ- 
αοΓπβά Α8Α για χορήγηση άδειας παρέκκλισης, 
σύμφωνα με το άρθρο 4ε παρ. 3 του Ν. 703/77, ό¬ 
πως ισχύει, προκειμένου να πραγματοποιηθεί η συ¬ 
γκέντρωσή τους πριν τη λήψη οριστικής απόφα¬ 
σης από την Ε.Α. 2 

Προηγούμενες γνωστοποιήσεις, σύμφωνα με το άρ¬ 
θρο 4βτουΝ. 703/77, όπως ισχύει, των συγκεντρώ¬ 
σεων των επιχειρήσεων 1) ΡΑΔΙΟ Α. ΚΟΡΑΣΙΔΗΣ 
Ε.Ε.Α.Α., Κ.Τ,Β. ΣΕΡΒΙΣ Α.Ε. και Α. ΓΕΩΡΓΙΑΝΝΑ- 
ΚΗΣ Α.Ε.Ε.Β.Τ.Ε., 2) ΡΑΔΙΟ Α. ΚΟΡΑΣΙΔΗΣ 
Ε.Ε.Α.Ε., Κ.Τ.Β. ΣΕΡΒΙΣ Α.Ε, και Μ.Α. ΖΩΡΖΟΣ 
Α.Ε.Β.Ε., 3} ΡΑΔΙΟ Α. ΚΟΡΑΣΙΔΗΣ Ε.Ε.Α.Ε., Κ.Τ,Β. 
ΣΕΡΒΙΣ Α.Ε. και ΑΛΕΞΙΟΥ ΕΠΕ, 4) ΡΑΔΙΟ Α. ΚΟ- 
ΡΑΣΙΔΗΣ Ε.Ε.Α.Ε., Κ.Τ.Β. ΣΕΡΒΙΣ Α.Ε. καιΝ. ΚΑΛΑ- 
ΡΑΣ - I. ΖΗΣΑΚΗΣ Α.Β.Ε.Ε., 5) ΡΑΔΙΟ Α. ΚΟΡΑΣΙ- 
ΔΗΣ Ε.Ε.Α.Ε., Κ.Τ.Β. ΣΕΡΒΙΣ Α.Ε. και ΑΦΟΙ ΚΑΛΑ- 
ΤΖΗΟ.Ε.,6) ΡΑΔΙΟ Α. ΚΟΡΑΣΙΔΗΣ Ε.Ε.Α.Ε.. Κ.Τ.Β. 
ΣΕΡΒΙΣ Α.Ε. και Μ, ΤΣΟΥΤΣΟΣ - Κ. ΤΑΤΣΗΣ. 3 


ΥΠΟΥΡΓΙΚΕΣ Α ΠΟΦΑΣΕΙΣ ΚΑΙ ΕΓΚΡΙΣΕΙΣ 

Αοίθ. 129 ( 1 ) 

3η τροποποίηση του Οργανισμού Εσωτερικής Οργάνω¬ 
σης και Λειτουργίας της Ν.Α. Εύβοιας. 

ΤΟ ΝΟΜΑΡΧΙΑΚΟ ΣΥΜΒΟΥΛΙΟ ΕΥΒΟΙΑΣ 
Λαμβάνοντας υπόψη: 

1. Τις διατάξεις του άρθρου 30του Ν. 2218/1994, όπως 
τροποποιήθηκε και συμπληρώθηκε και ισχύει σήμερα. 

2. Την με αριθμό 10/8.2.1995 απόφαση του Ν.Σ.ηοποία 
αναφέρεται στη σύνταξη μελέτης, οργάνωσης και λει¬ 
τουργίας των Υπηρεσιών της Ν .Α. 

3. Την αριθ. 15/1995 απόφαση του Ν.Σ. η οποία δημοσι- 
εύθηκε στο ΦΕΚ407/12.5.95/Ι-Β. 

4. Την αριθ. 62/1995 απόφαση του Ν.Σ. «Συμπλήρωση 
και τροποποίηση του Οργανισμού Εσωτερικής Οργάνω¬ 


σης και Λειτουργίας της Ν.Α. Εύβοιας»·, η οποία δημοσι- 
εύθηκεστο ΦΕΚ 952/17.11.95/Ί-Β. 

5. Την αριθ. 94/95 απόφαση Ν.Σ. «Συμπλήρωση και τρο¬ 
ποποίηση Οργανισμού Εσωτερικής Οργάνωσης και Λει¬ 
τουργίας της Ν Α. Εύβοιας» η οποία δημοσιεύθηκε στο 
ΦΕΚ 106/22.2.96/1-Β. 

6. Την 3η τροποποίηση η οποία συντάχθηκε από την ο¬ 
μάδα εργασίας που συγκροτήθηκε με τη 2/1995 απόφα¬ 
ση του Νομάρχη Εύβοιας και με τις προαναφερόμενες α¬ 
ποφάσεις του Ν.Σ. και κατατέθηκε σ' αυτό την 22 Δεκεμ¬ 
βρίου 1997. 

7. Τη 273/15.1.98 απόφαση του Γ. Γραμματέα Περιφέ¬ 
ρειας Στερεάς Ελλάδας, με την οποία κρίθηκε νόμιμη η 
απόφαση του Ν.Σ., αποφασίζει: 

1, Ψηφίζει την 3η τροποποίηση του Οργανισμού Εσω¬ 
τερικής Οργάνωσης και Λειτουργίας των υπηρεσιών της 
Ν.Α. ΕΥΒΟΙΑΣ, ο οποίος έχει ως ακολούθως: 

«3η Τροποποίηση Οργανισμού Εσωτερικής Οργάνω¬ 
σης και Λειτουργίας των Υπηρεσιών της Νομαρχιακής 
Αυτοδιοίκησης Εύβοιας». 

Αρθρο 1 

Η παρ. Α τροποποιείται σε «ΥΠΗΡΕΣΙΕΣ ΥΠΟΣΤΗΡΙ¬ 
ΞΗΣ ΤΟΥ ΝΟΜΑΡΧΗ». 

Η παρ. Α1 συμπληρώνεται με τη φράση «...ΚΑΙ ΤΩΝ 
ΒΟΗΘΩΝ ΝΟΜΑΡΧΗ»». 

Η τελευταία φράση αντικαθίσταται ως εξής: 

«Όλες οι υπηρεσίες της Ν.Α. υπάγονται ιεραρχικά στο 
Νομάρχη». 

Άρθρο 2 

Διάρθρωση - Αρμοδιότητες Υπηρεσιών Νομάρχη, 
Βοηθών Νομάρχη και Συλλογικών Οργάνων 

Οι παρ. 2α και 3α συμπληρώνονται από τη φράση«.. .και 
βοηθών νομάρχη». 

Στην παρ. 3 όπου αναγράφεται η λέξη «Νομάρχη» συ¬ 
μπληρώνεται από τη φράση «.. .και βοηθών νομάρχη». 

Το εδ. α2 της παρ. 3 καταργείται. 

Στο εδ. βΐ της παρ. 3 καταργείταιη φράση «...των προ¬ 
έδρων των Ν.Ε...» και η φράση «των Ν.Ε.» αντικαθίστανται 
από τη φράση «της Ν.Ε.». 

Το εδ. γ4 της παρ. 3 καταργείται. 

Στο τέλος της παρ. 3 προστίθεται εδ. (στ) ως εξής: 

στ. «για την εύρυθμη λειτουργία και τον αποτελεσματι¬ 
κότερο συντονισμό των υπηρεσιών υποστήριξης του νο¬ 
μάρχη και των βοηθών νομάρχη συνίσταται θέση «ΣΥ¬ 
ΝΤΟΝΙΣΤΗ», εξομοιούμενη με βαθμό Δ/ντή. Η θέση αυτή 
στελεχώνεται από μετακλητό ή αποσπασμένο υπάλληλο 
κατηγορίας ΠΕ με απόφαση Νομάρχη. Με την ίδια από¬ 
φαση περιγράφονται και σι αρμοδιότητες του «ΣΥΝΤΟ¬ 
ΝΙΣΤΗ». 

Άρθρο 3 

Η παρ. 1 αντικαθίσταται ως εξής: 

1. «Αρμοδιότητες της Δ/νσης αυτής είναι η εκπόνηση 
σχεδίων, προγραμμάτων έργων, ενεργειών και μέτρων οι¬ 
κονομικής, κοινωνικής και πολιτιστικής ανάπτυξης. 

Αναλυτικά: 

Συγκέντρωση, επεξεργασία, τεκμηρίωση γεωγραφι¬ 
κών, δημαγραφικών, οικονομικών, κοινωνικών και άλλων 
στοιχείων που αφορούν το νομό. 

Επίβλεψη έργων και μελετών οικονομικής, κοινωνικής 
και πολιτιστικής φύσης οι οποίες δεν εμπίπτουν στις δια¬ 
τάξεις του άρθρου 1 παρ. 1 του Ν. 716/77 και του άρθρου 
1 παρ. 3τουΝ. 1418/84. 

Διαχείριση των προγραμμάτων Δ.Ε. και όλων των προ¬ 
γραμμάτων που χρηματοδοτείται η Ν.Α. 

Εισήγηση προς τα αρμόδια αποφασιστικά όργανα για 
κατανομές πιστώσεων σε προγράμματα και παρακολού¬ 
θηση εφαρμογής αυτών. 

Υποβοήθηση των συλλογικών οργάνων στην εκπόνηση 
αναπτυξιακών προγραμμάτων και ειδικευμένων προ¬ 
γραμμάτων. 

Γραμματειακή στήριξη του Ν.Ο.Ε. των αναπτυξιακών 
νόμων. 

Πληροφόρηση και υποστήριξη φορέων για την αξιοποί¬ 
ηση των αναπτυξιακών προγραμμάτων, 

Στο εδ. α της παρ. 3 προστίθεται 

Επιβλέψεις μελετών που δεν εμπίπτουν στις διατάξεις 
του άρθρου 1 παρ. 1 του Ν. 716/77 και έργων που δεν ε¬ 
μπίπτουν στις διατάξεις του άρθρου 1 παρ. 3 του Ν. 
1418/84 και αφορούν την οικονομική, κοινωνική, πολιτι¬ 
στική ανάπτυξη και τη βελτίωση της ποιότητας ζωής. 

Άρθρο 7 

Η παρ. 2 αντικαθίσταται ως εξής: 

2. Η Δ/νση Τεχνικών Υπηρεσιών αποτελείται από τα κά¬ 
τωθι τμήματα: 

α. Τμήμα έργων Οδοποιίας με το κάτωθι γραφείο να υ¬ 
πάγεται σ' αυτό: 

(1) Γραφείο Έργων Οδοποιίας. 

β. Τμήμα Λιμενικών και Υδραυλικών έργων μετά κάτωθι 
γραφεία να υπάγονται σ’ αυτό: 

(1) Γραφείο Λιμενικών έργων. 

(2) Γ ραφείο Υδραυλικών έργων. 

γ. Τμήμα Κτιριακών έργων με τα κάτωθι γραφεία να υ¬ 
πάγονται σ’ αυτό: 

(1) Γραφείο Οικοδομικών Έργων. 

(2) Γραφείο Μηχανολογικών Έργων. 

δ. Γραφείο Εργαστηρίου. 

ε. Γραφείο Τεχνικού εξοπλισμού. 

στ. Γ ραφείο προγράμματος. 

ζ. Γ ραφείο γραμματείας. 

Η παρ. 3 αντικαθίσταται ως εξής: 

3 Οι αρμοδιότητες της Δ/νσης Τεχνικών υπηρεσιών α 


νάγονται αναλυτικότερα στα παρακάτω θέματα που κα- 
τανέμονται στα Τμήματα και τα γραφεία της ως εξής: 
α. Τμήμα έργων Οδοποιίας. 

Μελετά και εκτελεί τα πάοης φύσεως έργα οδοποιίας, 
β. Τμήμα Λιμενικών και Υδραυλικών έργων, 

Μελετά και εκτελεί τα πάσης φύσεως λιμενικά και υ¬ 
δραυλικά έργα, 
γ. Τμήμα Κτιριακών Έργων. 

Μελετά και εκτελεί τα κτιριακά και τα λοιπά τεχνικά έρ- 
γα. 

δ. Τμήμα Εργαστηρίου. 

Διενεργεί τον ποιοτικό έλεγχο των εκτελούμενων έρ¬ 
γων. 

ε, Γραφείο Τεχνικού εξοπλισμού. 

Εκδίδει τις άδειες μηχανημάτων έργων, 
στ. Γ ραφείο Προγράμματος. 

Στηρίζει διοικητικά το πρόγραμμα έργων της Δ/νσης. 
ζ. Γ ραφείο Γ ραμματείας. 

(1) Η πρωτοκόλληση, διακίνηση της αλληλογραφίας, 
δακτυλογράφηση, αναπαραγωγή, διεκπεραίωση των εγ¬ 
γράφων, η οργάνωση και ταξινόμηση του αρχείου, καθώς 
και η πρόταση για εκκαθάριση του αρχείου της υπηρε¬ 
σίας. 

(2) Η βεβαίωση, από τον προϊστάμενο, της ακρίβειας 
των αντιγράφων και φωτοαντιγράφων και λοιπών δικαιο- 
λογητικών μετά από αντιπαράστασή τους με το επιδει¬ 
κνυόμενο σχετικό ή ακριβές αντίγραφο. 

(3) Η μέριμνα για τη βεβαίωση του γνησίου της υπογρα¬ 
φής του προσωπικού της υπηρεσίας και των πολιτών. 

(4) Η παροχή γενικών και ειδικών πληροφοριών σ’ εν¬ 
διαφερομένους για τα αντικείμενα της διεύθυνσης. 

(5) Η γραμματειακή υποστήριξη σε ότι αφορά την εκτέ¬ 
λεση των μελετών και των έργων του νομού και ότι αφορά 
θέματα νομαρχιακών μητρώων επιχειρήσεων. 

(6) Η μέριμνα για τη διαχείριση υλικού της Δ/νσης. 

Η παρ. 5 αντικαθίσταται ως εξής: 

5. ΠΡΟΪΣΤΑΜΕΝΟΙ ΟΡΓΑΝΙΚΩΝ ΜΟΝΑΔΩΝ. ΟΡΙΣΜΟΣ 
ΠΡΟΪΣΤΑΜΕΝΟΥ. 

α. Στη Διεύθυνση και στα Τμήματα έργων Οδοποιίας και 
Λιμενικών και Υδραυλικών Έργων προίστανται υπάλληλοι 
κατηγορίας ΠΕ κλάδου Πολιτικών μηχανικών ή 

Τοπογράφων μηχανικών με βαθμό Α 
β. Στο Τμήμα Κτιριακών Έργων προίσταται υπάλληλος 
κατηγορίας ΠΕ κλάδου Πολιτικών μηχανικών ή 

Αρχιτεκτόνων μηχανικών ή Μηχανολόγων Ηλεκτρολόγων 
μηχανικών με βαθμό Α. 

γ. Στο Τμήμα Εργαστηρίου προίσταται υπάλληλος κα¬ 
τηγορίας ΠΕ Πολιτικών μηχανικών ή Χημικών μηχανικών ή 
Μεταλλειολόγων μηχανικών με βαθμό Α. 

δ. Στο γραφείο Τεχνικού εξοπλισμού προίσταται υπάλ¬ 
ληλος κατηγορίας ΠΕ ή ΤΕ ή ΔΕ με Α ή Β βαθμό. 

ε. Στο Γραφείο Προγράμματος προίσταται υπάλληλος 
κατηγορίας ΤΕ κλάδου Πτυχιούχων Μηχανικών Δομικών 
Έργων με βαθμό Α ή υπάλληλος κατηγορίας ΔΕ κλάδου 
ΔΕ κλάδου Εργοδηγών με βαθμό Λ. 

στ. Στο Γραφείο Γραμματείας προίσταται υπάλληλος 
κατηγορίας ΔΕ Διοικητικού - Λογιστικού με βαθμό Α 
ζ. Η επιλογή των προϊσταμένων τμημάτων γίνεται με α¬ 
πόφαση του οικείου υπηρεσιακού συμβουλίου κατά τις 
σχύουσες διατάξεις και η τοποθέτησή τους ·.. Ψεται με α¬ 
πόφαση Νομάρχη 

Άρθρο 8 

Το εδ. γ της παρ. 2 αντικαθίσταται ως εξής: 

γ. Τ μήμα γενικών υποθέσεων με τα κάτωθι Γ ραφεία που 
υπάγονται α' αυτό. 

(1) Γραφείο Ισότητας 

(2) Γ ραφείο Θεμάτων Εθνικής Αντίστασης - Αναπήρων - 
θυμάτων πολέμου 

Το εδ. ετης παρ. 2 συμπληρώνεται ως εξής: 

«.... με το κάτωθι γραφείο να υπάγεται σ' αυτό”. 

(1) Γ ραφείο Πολιτικής Προστασίας 

Τα εδ. γ.3 και γ.4τηςπαρ.3 καταργούνται. 

Στο εδ. ε της παρ. 3 προστίθεται η φράση 

γ) Η εξειδίκευση του σχεδιασμού σε ζητήματα οργάνω¬ 
σης των υπηρεσιών του νομού για την αντιμετώπιση φυ¬ 
σικών, τεχνολογικών ή άλλων καταστροφών οε ειρηνικές 
περιόδους όπως ορίζονται οτο άρθρο 7 παρ. 2 του Ν. 
2344/95. 

Άρθρο 22 

Η παρ.2 ανπκαθίστατι ως εξής: 

Η Δ/νση αποτελείται από τα παρακάτω τμήματα και 
γραφεία: 

α. Τμήμα Πολιτισμού και Αποδήμου Ελληνισμού με τα 
κάτωθι γραφεία να υπάγονται σ' αυτό: 

(1) Γ ραφείο πολιτιστικών θεμάτων 

(2) Γ ραφείο αποδήμου ελληνισμού 

β. Τ μήμα Αθλητισμού και Νέας Γ ενιάς με τα κάτωθι γρα¬ 
φεία να υπάγονται σ’ αυτό: 

(1) Γραφείο Νέας Γενιάς 

(2) Γ ραφείο Αθλητισμού 

γ. Τμήμα Επιμόρφωσης ενηλίκων μετά κάτωθι γραφεία 
να υπάγονται σ’ αυτό: 

(1) Γ ραφείο Προγρραμμάτων 

(2) Γ ραφείο Ανάπτυξης και Υποδομής 

(3) Γ ραφεία Πολιτισμού και Επιμόρφωσης ενηλίκων με 
έδρα: Χαλκίδα, Λίμνη, Ιστιαία, Αλιβέρι, Κύμη, Κάρυστος 

δ. Γ ραφείο Γ ραμματείας 

Στο εδ. α της παρ. 3 προστίθενται (6), (7) και (8) ως εξής: 

(6) Η σύσφιξη των σχέσεων της Νομαρχιακής 
Αυτοδιοίκησης με τις πρωτοβάθμιες, δευτεροβάθμιες και 
τριτοβάθμιες αποδημικές οργανώσεις που εκπροσωπούν 
πανελλαδικά ή διεθνώς όλους τους αποδήμους που έ¬ 
χουν γεννηθεί ή κατάγονται απότο Νομό, 

(7) Η συνεργασία με τις πιο πάνω οργανώσεις για την κοι¬ 
νή οργάνωση πολιτιστικών εκδηλώσεων με σκοπό τη διατή¬ 
ρηση των παραδόσεων και της τοπικής πολιτιστικής κληρο¬ 
νομιάς και τη διάδοση αυτών στους νέους που γεννιούνται 
και ζουν σε άλλες περιοχές, για την ανάληψη αναπτυξιακών 
πρωτοβουλιών εκ μέρους των αποδήμων, την υποβοήθηση 
της επανεγκατάστασής τους στο Νομό και την αξιοποίηση 
εξειδικευμένων αποδήμων επιστημόνων. 

(8) Η συνδιοργάνωση, με άλλους φορείς, πολιτιστικών 
εκδηλώσεων και συνεδρίων σε επίπεδο νομού. Η επιχο¬ 
ρήγηση πολιτιστικών συλλόγων για την οργάνωση πολιτι¬ 
στικών εκδηλώσεων τοπικού ενδιαφέροντος, καθώς και 
φορέων που αναδεικνύουντα συγκριτικά πλεονεκτήματα 
του νομού. 

Το εδ. β της παρ. 3 τιτλοφορείται «τμήμα αθλητισμού 
και Νέας Γ ενιάς» και στο ίδιο εδάφιο προστίθενται οι στί¬ 
χοι (1) και (2) του εδ. γτης ίδιας παραγράφουτο οποίο κα- 
ταργείται. 


Το εδ. δ της παρ. 3 μετατρέπεται σε εδ. γ, ενώ το εδ. ε 
σεεδ. δ. 

ΜΕΡΟΣ ΤΡΙΤΟ 

Οτίτλος του Κεφ. Ατού τρίτου μέρουςτου Οργανισμού 
αντικαθίσταται ως εξής: 

ΚΑΤΗΓΟΡΙΑ ΕΙΔΙΚΩΝ ΘΕΣΕΩΝ ΜΕ ΒΑΘΜΟ Β ΕΩΣ Α 
ΚΑΙ ΜΕΤΑΚΛΗΤΩΝ ΥΠΑΛΛΗΛΩΝ 

Το άρθρο 24 αντικαθίσταται ως εξής: 

Οι κατηγορίεςτων ειδικών θέσεων με βαθμό Β έως Α και 
των μετακλητών υπαλλήλων ορίζονται ως εξής: 


Γενικός Γραμματέας, 1 θέση 

Ειδικοί Σύμβουλοι - Ειδικοί Συνεργάτες, 3 θέσεις 

Γραμματειακή υποστήριξη Νομάρχη, 
βοηθών Νομάρχη και 

Συλλογικών Οργάνων, 10 θέσεις 

Προσωπικό Νομικής Υπηρεσίας, 1 θέση 

Προσωπικό Τμήματος Τύπου και 
Δημοσίων Διεθνών Σχέσεων, 1 θέστη 


Οι υπάλληλοι των ειδικών θέσεων και μετακλητοί προ¬ 
σλαμβάνονται και απολύονται κατά τα οριζόμενα στο άρ¬ 
θρο 3 I. 

Προστίθεται άρθρο 24Α. 

Άρθρο 24Α 

Συνιστώνται τρεις (3) θέσεις για την κάλυψή τους από 
τελειόφοιτους σπουδαστές ΤΕΙ ή ΑΕΙ για την εκτέλεση ε- 
ξάμηνης πρακτικής άσκησης στοντομέα Δ/σης μονάδων 
Τοπικής Αυτοδιοίκησης. 


Άρθρο 28 


Στην παρ. 1 προστίθεται στο τέλος: 

ΠΕ Ελεγκτών Ιατρών και περιλαμβάνει 

2 θέσεις 

Σύνολο 

328 θέσεις 

Στην παρ. 3 τροποποιούνται 

0 Κλάδος ΔΕ Διοικητικού - Λογιστικού 
περιλαμβάνει 

183 θέσεις 

0 Κλάδος ΔΕ Προσωπικού Η,Ύ 
περιλαμβάνει 

21 θέσεις 

Σύνολο 

401 θέσεις 

Στην παρ. 4 τροποποιούνται 

0 Κλάδος ΥΕ Καθαριστριών 
περιλαμβάνει 

20 θέσεις 

Σύνολο 

272 θέσεις 

Άρθρο 29 


Η φράση διαμορφώνεται ως εξής: 


«Κατανέμουμε το προσωπικό των άρθρων 24, 24Α και 


28 κατά κατηγορία, κλάδο και βαθμό κατά υπηρεσία ως 
κάτωθι»: 

Η παρ. Α και το εδ. 1 διαμορφώνεται ως εξής: 

Α. ΥΠΗΡΕΣΙΕΣ ΥΠΟΣΤΗΡΙΞΗΣ ΝΟΜΑΡΧΗ ΒΟΗΘΩΝ 
ΝΟΜΑΡΧΗ ΚΑΙ ΣΥΛΛΟΓΙΚΩΝ ΟΡΓΑΝΩΝ 

1. Τμήμα Γραμματειακής Υποστήριξης Νομάρχη και 
βοηθών Νομάρχη: 

«Το Τμήμα στελεχώνεται από αποσπασμένους υπαλλή¬ 
λους, με απόφαση του Νομάρχη ή και μετακλητούς υ- 
παλλήλουςτης κατηγορίας ειδικών θέσεων με Β' βαθμό». 

Ητελευταία φράστη του εδ. 2 της παρ. Α αντικαθίσταται 
ως εξής: 

«Στο τμήμα αυτό, πέραν των οργανικών θέσεων στελε¬ 
χώνεται από αποσπασμένους υπαλλήλους με απόφαση 

Νομάρχη ή και μετακλητούς υπαλλήλουςτης κατηγορίας 
ειδικών θέσεων με Β' βαθμό, έως δύο». 

Το εδ. 3 διαμορφώνεται ως εξής: 

3. Τμήμα Τύπου και Δημοσίων Διεθνών Σχέσεων 
Το τμήμα αυτό στελεχώνεται με απόφαση Νομάρχη α¬ 
πό αποσπασμένους υπαλλήλους μέχρι (3) τον αριθμό. Η 
θέση δημοσιογράφου που έχει συσταθεί στο τμήμα αυτό 
με το άρθρο 52παρ. 8 του Ν. 2218/94 καλύπτεται από δη¬ 
μοσιογράφο, μέλος δημοσιογραφικής Ένωσης. Στα τμή¬ 
μα αυτό υπηρετεί και μετακλητός υπάλληλος κατηγορίας 
ειδικών θέσεων με Β' βαθμό. 

Το εδ. 4 της παρ. Α συμπληρώνεται με τη φράση «... Επί¬ 
σης στελεχώνεται κει με μετακλητό υπάλληλο κατηγο¬ 
ρίας ειδικών θέσεων». 

Στην παρ. Δ1 στο τέλος προστίθεται: 

ΚΑΤΗΓΟΡΙΑ ΥΕ ΚΑΘΑΡΙΣΤΡΙΩΝ 1 θέση 

Πέραν των οργανικών θέσεων η Δ/νση θα καλύπτει και 
τις τρεις (3) θέσεις των πρακτικά εξασκούμενων σπουδα¬ 
στών οι οποίοι μπορούν να κατανέμονται και σε άλλες 
Δ/νσειςτης Ν.Α. 


Στην παρ. Δ2 στο τέλος προστίθεται: 
ΚΑΤΗΓΟΡΙΑ ΥΕ ΚΑΘΑΡΙΣΤΡΙΩΝ 

1 θέση 

Στην παρ. Ε 

Κατηγορία ΔΕ 

Κλάδος Διοικητικού - Λογιστικού 

11 θέσεις 

Κατηγορία ΔΕ 

Κλάδος Προσωπικού Η/Υ 

3 θέσεις 

Στην παρ. Θ5 προστίθεται: 

ΚΑΤΗΓΟΡΙΑ ΠΕ 

ΚΛΑΔΟΣ ΠΕ ΕΛΕΓΚΤΩΝ ΙΑΤΡΩΝ 

2 θέσεις 


Άρθρο 36 

Το άρθρο 36 διαμορφώνεται σε παρ. 1 και προστίθεται 
παρ. 2 ως εξής: 

2. «οι αρμοδιότητες των Δ/νσεων, τμημάτων ή γραφεί- 
ωνπου δεν λειτουργούν λόγω έλλειψης προσωπικού μπο¬ 
ρεί να ασκούνται από άλλες Δ/νσεις, τμήματα ή γραφεία 
της Ν.Α. με απόφαση Νομάρχη». 

Η απόφαση αυτή επιβαρύνει τον προϋπολογισμό της 
Ν.Α, Εύβοιας με ποσό που δεν μπορεί να προσδιορισθεί. 

Να δημοσιευθεί στην Εφημερίδα της Κυβερνήσεως η 
3η τροποποίηση του ανωτέρω Οργανισμού της 
Νομαρχιακής Αυτοδιοίκησης Εύβοιας. 

Χαλκίδα, 22 Δεκεμβρίου 1997 

Ο Πρόεδρος 
ΗΛΙΑΣ ΜΑΝΤΖΑΝΑΣ 
-*-— 

Απόφαση 87/1997 (2) 

Αίτηση των εταιρειών Ατηβτεάατη ΙηΙθτηεϋοηεΙ ΡΙο Νγ- 
οοτπθά ΑΒΑ για χορήγηση άδειας παρέκκλισης, σύμ¬ 
φωνα με το άρθρο 4ε παρ. 3του Ν. 703/77, όπως ισχύ¬ 
ει, προκειμένου να πραγματοποιηθεί η συγκέντρωσή 
τους πριν τη λήψη οριστικής απόφασης από την Ε.Α. 

Η ΕΠΙΤΡΟΠΗ ΑΝΤΑΓΩΝΙΣΜΟΥ 
ΣΕ ΟΛΟΜΕΛΕΙΑ 

Συνεδρίασε στην αίθουσα 611 του Υπουργείου Ανάπτυ¬ 
ξης (Γ.Γ. Εμπορίου) την 16 Οκτωβρίου 1997, ημέρα Πέ¬ 
μπτη και ώρα 11:30 π.μ. με την εξής σύνθεση: 

Πρόεδρος: Σταύρος Αργυρόπουλος. 


Μέλη: Βλάσιος Ασημακόπουλος, Μιχαήλ Φράγκος. κω¬ 
λυόμενου του τακτικού Νικόλαου Σακελλαρόπουλου, Γε¬ 
ώργιος Τριανταφυλλάκης, κωλυόμενου του τακτικού Λε¬ 
ωνίδα Νικολούζου. Ηλίας Σουφλερός. κωλυόμενου του 
τακτικού Δημητρίου Τζουγανάτου. Ιωάνανης Κατσουλά- 
κος. 

Γραμματέας: Ελένη Βασιλειάδου κωλυόμενης της τα¬ 
κτικής Αλεξάνδρας - Μαρίας Ταραμπίκου. 

Τα λοιπά τακτικά ή αναπληρωματικά μέλη, καίτοι προ- 
σκληθέντα, δεν προσήλθανλόγω κωλύματος. 

Θέμα της συνεδριάσεως ήταν η αίτηση των εταιριών 
ΑπιοτεΜαπι Ιηίθτηαΐίοηα! ΡΙο. και Νγοοπιεά ΑΒΑ για χορή¬ 
γηση άδειας παρέκκλισης, σύμφωνα με το άρθρο 4ε παρ. 
3 του Ν. 703/77, όπως ισχύει, προκειμένου να πραγματο¬ 
ποιηθείς συγκέντρωσή τουςπριντη λήψη οριστικής από¬ 
φασης από την Ε.Α. 

Κατά την συνεδρίαση παρέστησαν οι κλητευθείσες ε¬ 
ταιρείες. δια των πληρεξουσίων δικηγόρων τους Ιωάννη 
Κ. Δρυλλεράκη και Αναστασίας Αποστολίδου. 

Στην αρχή της συζητήσεως το λόγο έλαβε η Γενική Ει- 
σηγήτριατης Γραμματείαςτης Επιτροπής, Σοφία Καμπε- 
ρίδου, η οποία ανέπτυξε τη γραπτή εισήγηση της Υπηρε¬ 
σίας και πρότεινε να γίνει αποδεκτή η από 20.8.1997 αίτη¬ 
ση των εταιρειών ΑπίΒτεάατπ Ιπίθτπαΐίοηαΐ ΡΙο. και 
Νγεοτπβά ΑΒΑ και να επιτραπεί παρέκκλιση από τις υπο¬ 
χρεώσεις που αναφέρονται στις παρ. 1 και 2 του άρθρου 
4ε του Ν. 703/77, όπως ισχύει, για την εξαγορά των μετο¬ 
χών της Νγεοιτίθά ΑΒΑ από την ΑτηοΓδάπτη ΙπΙθτηοίίοη&Ι 
ΡΙο. 

Κατόπιν, το λόγο έλαβαν οιπληρεξουσιοιδικηγόροιτων 
ανωτέρω εταιρειών, οι οποίοι ανέπτυξαν τις απόψεις 
τους, απάντησαν σε ερωτήσεις που τους υπέβαλαν ο 
Πρόεδρος και τα μέλη της Επιτροπής και ζήτησαν την πα¬ 
ραδοχή της αίτησης χορήγησης άδειας παρέκκλισης. 

Στη συνέχεια απεχώρησαν της αιθούσης οι πληρεξού¬ 
σιοι δικηγόροι των εταιρειών και η Επιτροπή Ανταγωνι¬ 
σμού συνήλθε σε Διάσκεψη κατά την οποία, αφού έλαβε 
υπ 1 όψη της τα στοιχεία του φακέλου, την Εισήγηση της 
Γραμματείας, τις απόψεις που διετύπωσαν, εγγράφως 
και προφορικώς, οι ενδιαφερόμενες εταιρείες κατά την 
συζήτηση της υποθέσεως, σκέφθηκε ως εξής: 

Κατά το άρθρο 4 παρ. 2 εδ. ατού Νόμου 703/77, όπως ι¬ 
σχύει, συγκέντρωση πραγματοποιείται και όταν συγχω¬ 
νεύονται με κάθε τρόπο δύο ή περισσότερες προηγουμέ¬ 
νως ανεξάρτητες επιχειρήσεις. 

Κατάτην διάταξη του άρθρου 4β παρ. 1 του ιδίου νόμου 
κάθε συγκέντρωση επιχειρήσεων πρέπει, να γνωστοποι¬ 
είται στην Επιτροπή Ανταγωνισμού μέσα σε 10 εργάσιμες 
ημέρες από τη σύναψη της συμφωνίας ή τη δημοσίευση 
της προσφοράς ή ανταλλαγής ή την απόκτηση συμμετο¬ 
χής, που εξασφαλίζει τον έλεγχο της επιχείρησης, όταν 
συντρέχουν τα αναφερόμενα κριτήρια ως προς το μέγε- 
θοςτου μεριδίου της αγοράς των προϊόντων ή υπηρεσιών 
που αφορά η συγκέντρωση ή ως τιρος το ύψος του συνο¬ 
λικού κύκλου εργασιών όλων των επιχειρήσεων που συμ¬ 
μετέχουν στην συγκέντρωση, όπως αυτά οοίζονται στο 
άρθρο 4στ. 

Εξ άλλου, κατά τα άρθρο 4γ παρ.". 45 παρ. 4 δ. 6 και Λρ. 
παρ. 1 του ανωτέρω Νόμου, με απόφαση της Επιτροπής 
διαπιστώνεται αν η υποκείμενη σε προηγούμενη γνωστό 
ποίηση συγκέντρωση μπορεί να περιορίσει στ; .'τ/τικάτο· 

ανταγωνισμό στην εθνική αγορά ή σε ένα σημαντικό, σε 
συνάρτηση με τα χαρακτηριστικά των προϊόντων ή των υ¬ 
πηρεσιών τμήμα της και ιδίως με τη δημιουργία ή ενίσχυ¬ 
ση δεσπόζουσας θέσης και σε καταφατική περίπτωση α¬ 
παγορεύεται μέχρι δε την έκδοση της αποφασεως αυτής 
η πραγματοποίηση της συγκέντρωσης. 

Κατ' εξαίρεση όμως, κατά την παρ. 3 του άνω τελευταί¬ 
ου άρθρου, η Επιτροπή Ανταγωνισμού μπορεί, υστέρα α¬ 
πό αίτηση, να επιτρέψει παρέκκλιση από τις ανωτέρω υ¬ 
ποχρεώσεις, προκειμένου να αποφευχθούν σοβαρές ζη¬ 
μιές σε βάρος μιας ή περισσοτέρων επιχειρήσεων τις 
οποίες αφορά η πράξη συγκέντρωσης, ή σε βάρος τρί¬ 
του. Η άδεια δε παρέκκλισης μπορεί να ζητείται και να πα¬ 
ρέχεται οποτεδήποτε είτε πριν από την γνωστοποίηση εί¬ 
τε μετά την συναλλαγή. 

Στην προκειμένη περίπτωση στις 20.8.1997 γνωστοποι¬ 
ήθηκε στην Γραμματεία της Επιτροπής, η από 1η Ιουλίου 
1997 σύμβαση μεταξύ των εταιρειών ΑητοΓδΙτεπτ ΙπΙογ- 
ηαίίοηαΙ ΡΙο. και Νγοοπίθά Α5Α, σύμφωνα με την οποία η 
πρώτη πρόκειται να εξαγοράσει περισσότερο από το 90% 
(ή οποιοδήποτε μικρότερο ποσοστό αποφασίσει αυτή με 
την συναίνεση της δεύτερης, σε περίπτωση που το ποσο¬ 
στό είναι μικρότερο του 80%) του μετοχικού κεφαλαίου 
της δεύτερης και των δικαιωμάτων ψήφου που το συνο¬ 
δεύουν και έτσι θα αποκτήσει τον έλεγχο αυτής. Η περίο¬ 
δος της προσφοράς θα διαρκέσει από 22.9.1997 μέχρι 
21.10.1997, κατά τη περίοδο δε αυτή θα πραγματοποιη¬ 
θεί η εξαγορά όλωντων μετοχών της Νγοοπίθά Α.5.Α., για 
τις οποίες θα έχει γίνει έγκυρη αποδοχή εξαγοράς. Η ε¬ 
ταιρεία που θα ποοκύψει, μετά την ολοκλήρωση της συ¬ 
ναλλαγής θα μετονομασθεί σε Νγοοπίθά Αιηβΐ'είιαπι. Οι 
μέτοχοι της Νγοοπίθά θα συμμετάσχουν στο νέο μετοχι¬ 
κό κεφάλαιο, το οποίο θα προκόψει μετά τη σχετική αύ¬ 
ξηση του μετοχικού κεφαλαίου που θα λάβει χώραν μετά 
την ολοκλήρωση της εξαγοράς, κατά ποσοστό 53%, ενώ 
οι μέτοχοι της Απίθπιύαηπ θα συμμετάσχουν κατά ποσο¬ 
στό 47%, θα διατηρήσουν όμως τον έλεγχο των ψήφων με 
την κατοχή του 60% περίπου των μετοχών με δικαίωμα 
ψήφου. 

Συγχρόνως με την άνω γνωστοποίηση υποβλήθηκε 
στην Γ ραμματεία και αίτηση πραγματοποιήσεως της συ 
γκεντρώσεώς τους κατά παρέκκλιση, προκειμένου να α¬ 
ποφευχθεί σοβαρή οικονομική ζημιά σε βάρος των συμ- 
μετεχουσών εταιρειών, σύμφωνα με το άρθρο 4ε παρ. 3 
του Νόμου 703/77. 

Από την εισήγηση της Γραμματείας, τα συλλεγέντα μέ¬ 
χρι τούδε στοιχεία και την εν γένει ενώπιον της Επιτροπής 
συζήτηση της υποθέσεως, προέκυψαν τα εξής: 

Η ΑπίθΓεύαπι 1πίθΓΠ3ΐίοη&Ι ΡΙο είναι μία διεθνής ιατρο¬ 
φαρμακευτική εταιρεία που εδρεύει στην Μεγάλη Βρετα¬ 
νία και δραστηριοποιείται μέσω θυγατρικών της εταιρει¬ 
ών σε πολλές χώρες εκτός της Ελλάδος, στην οποία δεν 
έχει θυγατρική εταιρεία, αλλά διανέμει τα προϊόντα της 
μέσω αντιπροσώπων. 

Η εν λόγω εταιρεία δραστηριοποιείται στον τομέα της 
πυρηνικής ιατρικής με την παραγωγή ραδιενεργών προϊ¬ 
όντων που χρησιμοποιούνται στις βιοεπιστήμες, στην ια- 
τρονοσηλευτικη περίθαλψη και για τον ελεγχο της ποιο νι- 
κής αρτιότητας καιτων συντελεστών ασφάλειας στην βιο¬ 
μηχανία. 

Ο παγκόσμιος κύκλος εργασιώντης εταιρείας για το οι¬ 


κονομικό έτος 1996, υπερέβητα 500 000.000 Ε.Ο.υ.. ενώ 
οτοιούτος στην εσωτερική αγορά ανήλθε στο αντίστοιχο 
σε δραχμώντων 499.677 Ε.Ο.υ. 

Εξ άλλου η εταιρεία Νγοοπίθά Α.5.Α. που είναι διεθνής 
φαρμακευτικός όμιλος που εδρεύει στη Νορβηγία και 
δραστηριοποιείται σε πολλές χώρες μέσω θυγατρικών ε¬ 
ταιρειών, αλλά και στην Ελλάδα μέσω της θυγατρικής της 
εταιρείας με την επωνυμία «Νγοοπίθά ΗβΙΙαε Α.Ε.». 

Η εν λόγω εταιρεία δραστηριοποιείται σε δύο κλάδους 
με τους τίτλους (1) Νγοοπίθά Ιπιαρίηρ, που δοαστηριο- 
ποιείται στον τομέα της αναπτύξεως, παραγωγής και 
προωθήσεως διαγνωστικών ραδιενεργών στοιχείων απει- 
κονίσεως που χρησιμοποιούνται στην ακτινογραφία 
κ.λ.π. διαγνωστικών μεθόδων, ιατρικών εξοπλισμών και 
σχετικών ιατρικών προϊόντων και (2) Νγοοπίθά ΡΗαητια 
που δραστηριοποιείται στον τομέα της αναπτύξεως πα¬ 
ραγωγής και προωθήσεως φαρμάκων. 

Ο παγκόσμιος κύκλος εργασιών της εταιρείας αυτής 
για το οικονομικό έτος 1996 υπερέβη τα 950.000.000 
Ε.Ο.ϋ., ενώ οτοιούτος στην Ελληνική αγορά υπερέβη τον 
σε δραχμές αντίστοιχο ίων 5.000.000 Ε.Ο.υ. 

Το μερίδιο της Απιβτεάαπι στην σχετική αγορά, που εί¬ 
ναι αυτό των ουσιών απεικονίσεως που χρησιμοποιούνται 
στο σπινθηρογράφημα, ανέρχεται στο 17%, ενώ εκείνο 
της Νγσοπιβά στην αγορά των ραδιενεργών ιχνοστοιχεί¬ 
ων, που χρησιμοποιούνται για ακτινογραφία, αξονική το¬ 
μογραφία και μαγνητική ηχητική απεικόνιση, ανέρχεται 
στο 42 - 46%, Για τον κλάδο της παραγωγής φαρμάκων 
δεν έχουν εισέτι συγκεντρωθεί επαρκή στοιχεία. 

Από τα δεδομένα αυτά προκύπτει ότι η γνωστοποιηθεί- 
σα συναλλαγή αποτελεί συγκέντρωση που υπόκειται υ¬ 
ποχρεωτικά σε προηγούμενη γνωστοποίηση, δεδομένου 
ότι πληρούται η προϋπόθεση του μεριδίου της αγοράς, 
που ορίζει η προαναφερθείσα διάταξη. Πιθανολογείται δε 
ότι η πραγματοποίηση της εν λόγω συγκεντρώσεως δεν 
θα μετά βάλει αισθητά τις υφιστάμενες συνθήκες αντα¬ 
γωνισμού, δηλαδή δεν πρόκειται να περιορίσει σημαντικά 
τον ανταγωνισμό στην εθνική αγορά ή σε σημαντικό, σε 
συνάρτηση με τα χαρακτηριστικά των άνω προϊόντων 
τμήμα της και ιδίως δεν πρόκειται να δημιουργήσει η ενι- 
σχύσει δεσπόζουσα θέση, δεδομένου μάλιστα ότι δεν θα 
προκύψει από αυτήν αύξηση μεριδίου στις πρααναφερό- 
μενες σχετικές αγορές. 

Εξάλλου απόταπροαναφερθέντα στοιχεία, κατά την ά¬ 
ποψη που επικράτησε, προέκυψε ότι η μη πραγματοποίη¬ 
ση της συγκεντρώσεως μέχρι 21.10.1997 θα επιφέρει σο¬ 
βαρές ζημιές, δηλαδή πέραν του συνήθους ύψους που 
διακινδυνεύεται σε τοιούτου είδους υποθέσεις, σε βάρος 
των απουσών επιχειρήσεων, που ανάγονται (α) στον κίν¬ 
δυνο μη παροχής από τις τράπεζες πιστωτικών διευκολίν- 
σεων, που έχουν συνδεθεί με την πραγματοποίηση της 
συγκεντρώσεως, (β) στον κίνδυνο εκτονώσεωςτου δημι- 
ουργηθέντος ήδη ευνοϊκού κλίμακος στους επενδυτές 
και εντεύθεν σοβαρής πτώσης της τιμής των μετοχών 
των. εάν βραδύνει η πραγματοποίηση της συγκεντρώσε¬ 
ως και (γ) στον κίνδυνο της εμπλοκής ανταγωνιστών στην 
επιδιωκόμενη συγκέντρωση και στην σοβαρή αύξηση 
στην αντίθετη περίπτωση των σχετικών εξόδων, όπως τα 
ανωτέρω λεπτομερώς εκτιθεντα στην εισήγηση 
Επομένως, κατά την κρατήοασα άποψη, συντρέχει νό- 
μυη περίπτωση να χορηγηθεί κατ εξαίρεση η αιτούμενη 

παρέκκλιση, η οποία βεβαίως δεν προδικάζει την οριστική 
κρίση, σύμφωνα με τις διατάξεις των άρθρων 4γ και 4δ 
του Ν. 703/77, όπως ισχύει. 

Δύο όμως μέλη της Επιτροπής, εκτιμούν ότι δεν συ¬ 
ντρέχουν οι προϋποθέσεις εφαρμογής του άρθρου 4ε 
παρ. 3 στην υπό κρίση υπόθεση. Πράγματι, η διάταξη του 
άοθρου 4ε εισάγει εξαιρετική ρύθμιση με σκοπό να απο¬ 
τρέψει σοβαρές ζημιές, τις οποίες αναμένεται ότι θα υπο- 
στεί μια ή περισσότερες από τις συμμετέχουσες στη συ¬ 
γκέντρωση επιχειρήσεις απάτην απαγόρευση πραγματο¬ 
ποίησης της συγκέντρωσης που προβλέπεται στο άρθρο 
4ε παρ. 1. Η υπέρ το δέον επιεικής αντιμετώπιση των αι¬ 
τήσεων παρέκκλισης από τον κανόνα του άρθρου 4ε παρ. 
1 είναι αντίθετη προς τη βούληση του νομοθέτη, αφού δη¬ 
μιουργεί τον κίνδυνο του εκφυλισμού του εξαιρετικού χα- 
ρακτήρατου άρθρου 4επαρ, 3 και ανατροπήςτης σχέσης 
κανόνα - εξαίρεσης που πρέπει να διέπει τις εν λόγω δια¬ 
τάξεις. Από όσα εξέθεσαν οι ενδιαφερόμενος επιχειρή¬ 
σεις δεν αποδείχθηκε ότι η απαγόρευση πραγματοποίη¬ 
σης της συγκέντρωσης του άρθρου 4ε παρ. 1 τους προ- 
καλεί κινδύνους ζημίας, πέραντων όσων είναι εγγενείς σε 
κάθε παρόμοια μορφή συγκέντρωσης επιχειρήσεων, σε 
κάθε δε περίπτωση δεν τους δημιουργεί κίνδυνο σοβα¬ 
ρής ζημίας που θα έπρεπε να αποτραπεί με την αποδοχή 
του αιτήματος παρέκκλισης. 

Επιπλέον η αίτηση των ενδιαφερομένων για χορήγηση 
άδειας παρέκκλισης βάσει του άρθρου 4ε παρ. 3 έρχεται 
σε αντίφαση με την ίδια την συμπεριφορά των απουσών 
επιχειρήσεων, οι οποίες δεν έχουν προσκομίσει ακόμη 
καίτοι έχουν παρέλθει δύο σχεδόν μήνες από τη γνωστο¬ 
ποίηση βάσει του άρθρου 4β (20.8.1997), τα απαραίτητα 
στοιχεία για τη θέση τους στην αγορά των φαρμάκων, ό¬ 
πως επισημαίνεται στην εισήγηση της Γραμματείας προς 
την Επιτροπή. Η μη εμπρόθεσμη προσκόμιση των ως άνω 
στοιχείων αφενός έρχεται σε αντίθεση με την εκ του νό¬ 
μου επιβαλλόμενη υποχρέωσή τους για προσκόμιση πλή- 
ρων στοιχείων με την εκ του νόμου επιβαλλόμενη υπο¬ 
χρέωσή τους για προσκόμιση πλήρων στοιχείων με τη 
γνωστοποίηση της συγκέντρωσης και αφετέρου στέρησε 
την Επιτροπή από τη δυνατότητα να προχωρήσει ενδεχο¬ 
μένως στην έκδοση οριστικής απόφασης πριν από την 
21η Οκτωβρίου 1997, ημερομηνία την οποία οι αιτούσες 
επιχειρήσεις θεωρούν κρίσιμη. 

Σε κάθε περίπτωση, η υπαίτια παράλειψη προσκόμισης 
των παραπάνω στοιχείων, στερεί από την Επιτροπή τη δυ¬ 
νατότητα να προβεί σε μία εκ πρώτης όψεως εκτίμηση και 
πιθανολόγηση και να κρίνει αν είναι σκόπιμο ή αναγκαίο, 
κατ' εφαρμογή της διάταξης του άρθρου 4ε παρ. 3, εδαφ. 
2, να συνοδεύσει την χορήγηση άδειας παρέκκλισης με ό¬ 
ρους και υποχρεώσεις που σκοπό έχουν να εξασφαλί¬ 
σουν συνθήκες αποτελεσματικού ανταγωνισμού και να α¬ 
ποτρέψουν καταστάσεις που θα μπορούσαν να δυσχερά- 
νουν την εκτέλεση τυχόν απαγορευτικής οριστικής 
απόφασης. Η επίκληση του επείγοντος εκ μέρους των αϊ¬ 
τού σών δεν συμβιβάζεται με την εκ μέρους τους δυσχέ¬ 
ρεια του έργου της Επιτροπής μέσω της καθυστέρησης 
υποβολής πλήρων στοιχείων, γεγονός που αφενός επαυ¬ 
ξάνει τους κινδύνους ζημίας για τις αιτούσες λόγω της 
πρόσθετης ανασφάλειας, που δημιουργείται ως προς το 
περιεχόμενο της οριστικής απόφασης και αφετέρου επι¬ 
βαρύνει την Επιτροπή με την πρόσθετη διαδικασία έκδο¬ 


σης απόφασης βάσει του άρθρου 4ε παρ. 3. Τα προβλή¬ 
ματα αυτά θα μπορούσαν να αποφευχθούν αν οι αιτούσες 
επιχειρήσεις έπρατταν όλα τα αναγόμενα στη δική τους 
σφαίρα ευθύνης προκειμένου να διευκολύνουν την έκδο¬ 
ση οριστικής απόφασης πριν από την 21η Οκτωβρίου 
1997, με την οποία αφενός θα παρείχετο μεγαλύτερη νο¬ 
μική ασφάλεια και αφετέρου θα απετρέπετο κατά τρόπο 
οριστικό ο επικαλούμενος από τις αιτούσες κίνδυνος ζη¬ 
μίας. 

Ενόψειτωνπαραπάνω, κατάτην άποψητωνως άνω δύο 
μελών, η Επιτροπή θα έπρεπε να απορρίψει την αίτηση 
για χορήγηση άδειας παρέκκλισης, αφενός λόγω μη από¬ 
δειξης του κινδύνου σοβαρής ζημίας, η οποία θα απο¬ 
φευχθεί με τη χορήγηση της εν λόγω άδειας και αφετέ¬ 
ρου λόγω της προαναφερθείσας αντιφατικής συμπερι¬ 
φοράς των απουσών επιχειρήσεων. 

ΓΙΑ ΤΟΥΣ ΛΟΓΟΥΣ ΑΥΤΟΥΣ 

Δέχεται, κατά πλειοψηφία, την κρινόμενη αίτηση. 

Επιτρέπει στις αιτούσες παρέκκλιση από τις υποχρεώ¬ 
σεις που αναφέρονται στην παρ. 1 του άρθρου 4ετου νό¬ 
μου 703/77. όπως ισχύει και αφορούν στην πραγματοποί¬ 
ηση της γνωστοποιηθείσας συγκεντρώσεως. 

Η απόφαση εκδόθηκετην 24 Οκτωβρίου 1997. 

Η απόφαση να δημοσιευθεί στην Εφημερίδα της Κυ- 
βερνήσεως. 

Αθήνα, 22 Ιανουάριου 1998 

Ο Πρόεδρος 
Σ. ΑΡΓΎΡΟΠΟΥΛΟΣ 
Η Γραμματέας 
ΕΛ. ΒΑΣΙΛΕΙΑΔΟΥ 
-♦- 

Απόφαση 93/1997 (3) 

Προηγούμενες γνωστοποιήσεις, σύμφωνα με το άρθρο 
4β τουΝ. 703/77, όπως ισχύει, των συγκεντρώσεων 
των επιχειρήσεων 1) ΡΑΔΙΟ Α. ΚΟΡΑΣΙΔΗΣ Ε.Ε.Α.Α., 
Κ.Τ.Β. ΣΕΡΒΙΣ Α.Ε. και Α. ΓΕΩΡΓΙΑΝΝΑΚΗΣ 
Α.Ε.Ε.Β.Τ.Ε., 2) ΡΑΔΙΟ Α. ΚΟΡΑΣΙΔΗΣ Ε.Ε.Α.Ε., Κ.Τ.Β. 
ΣΕΡΒΙΣ Α.Ε. και Μ.Α. ΖΩΡΖΟΣ Α.Ε.Β.Ε.. 3) ΡΑΔΙΟ Α. 
ΚΟΡΑΣΙΔΗΣ Ε.Ε.Α.Ε., Κ.Τ.Β. ΣΕΡΒΙΣ Α.Ε. και ΑΛΕΞΙΟΥ 
ΕΠΕ, 4) ΡΑΔΙΟ Α. ΚΟΡΑΣΙΔΗΣ Ε.Ε.Α.Ε., Κ.Τ.Β. ΣΕΡΒΙΣ 
Α.Ε. και Ν. ΚΑΛΑΡΑΣ -1. ΖΗΣΑΚΗΣ Α.Β.Ε.Ε., 5) ΡΑΔΙΟ 
Α. ΚΟΡΑΣΙΔΗΣ Ε.Ε.Α.Ε., Κ.Τ.Β. ΣΕΡΒΙΣ Α.Ε. και ΑΦΟΙ 
ΚΑΛΑΤΖΗ Ο.Ε., 6) ΡΑΔΙΟ Α. ΚΟΡΑΣΙΔΗΣ Ε.Ε.Α.Ε., 
Κ.Τ.Β. ΣΕΡΒΙΣ Α.Ε. και Μ. ΤΣΟΥΤΣΟΣ - Κ. ΤΑΤΣΗΣ. 

Η ΕΠΙΤΡΟΠΗ ΑΝΤΑΓΩΝΙΣΜΟΥ 
ΣΕ ΟΛΟΜΕΛΕΙΑ 

Συνεδρίασε στην αίθουσα 611 του Υπουργείου Ανάπτυ¬ 
ξης (Γ.Γ. Εμπορίου) την 12η Δεκεμβρίου 1997, ημέρα Πα¬ 
ρασκευή και ώρα 10:30 π.μ. με την εξής σύνθεση: 

Πρόεδρος: Σταύρος Αργυρόπουλος. 

Μέλη: Μιχαήλ Φράγκος, κωλυομένου του τακτικού Νι¬ 
κολάου Σακελλαρόπουλου, Χαρίλαος Χάρακας, Μελίνα 
Μουζουράκη, Ιωάννης Κατσουλάκος. 

Γραμματέας: Ελένη Βασιλειάδου κωλυόμενης της τα¬ 
κτικής Αλεξάνδρας - Μαρίας Ταραμπΐκου. 

Τα λοιπά τακτικά ή αναπληρωματικά μέλη, καίτοι προ- 
σκληθέντα, δεν προσήλθαν λόγω κωλύματος. 

Θέμα της συνεδριάσεως ήταν οι προηγούμενες γνω¬ 
στοποιήσεις, σύμφωνα με το άρθρο 4βτου Ν. 703/77, ό- 

πως ισχύει, των συγκεντρώσεων των επιχειρήσεων 1) ΡΑ¬ 
ΔΙΟ Α ΚΟΡΑΣΙΔΗΣ Ε.Ε.Α.Α., Κ.Τ.Β. ΣΕΡΒΙΣΑ.Ε. και Α, ΓΕ- 
ΩΡΓΙΑΝΝΑΚΗΣ Α.Ε.Ε.Β.Τ.Ε., 2) ΡΑΔΙΟ Α. ΚΟΡΑΣΙΔΗΣ 
Ε,Ε.Α.Ε,,Κ.Τ.Β. ΣΕΡΒΙΣ Α.Ε. καιΜ.Α.ΖΩΡΖΟΣΑ.Ε.Β.Ε.,3) 
ΡΑΔΙΟ Α. ΚΟΡΑΣΙΔΗΣ Ε.Ε.Α.Ε., Κ.Τ.Β. ΣΕΡΒΙΣ Α.Ε. και Α¬ 
ΛΕΞΙΟΥ ΕΠΕ, 4) ΡΑΔΙΟ Α. ΚΟΡΑΣΙΔΗΣ Ε.Ε.Α.Ε., Κ.Τ.Β, 
ΣΕΡΒΙΣ Α.Ε. και Ν. ΚΑΛΑΡΑΣ -1. ΖΗΣΑΚΗΣ Α.Β.Ε.Ε., 5) ΡΑ¬ 
ΔΙΟ Α. ΚΟΡΑΣΙΔΗΣ Ε.Ε.Α.Ε., Κ.Τ.Β. ΣΕΡΒΙΣ Α.Ε. και ΑΦΟΙ 
ΚΑΛΑΤΖΗ Ο.Ε., 6) ΡΑΔΙΟ Α. ΚΟΡΑΣΙΔΗΣ Ε.Ε.Α.Ε., Κ.Τ.Β. 
ΣΕΡΒΙΣ Α.Ε. και Μ. ΤΣΟΥΤΣΟΣ - Κ. ΤΑΤΣΗΣ. 

Στη συνεδρίαση δεν παρέστησαν - καίτοι νομίμως κλη- 
τευθείσες - οι εταιρείες ΡΑΔΙΟ Α. ΚΟΡΑΣΙΔΗΣ Ε.Ε.Α.Ε. και 
Κ.Τ.Β. ΣΕΡΒΙΣ Α.Ε. 

Στην αρχή της συζητήσεωςτο λόγο έλαβε η υπάλληλος 
της Γραμματείας Αικατερίνη Στεργίου, η οποία ανέπτυξε 
τη γραπτή εισήγηση της Υπηρεσίας και πρότεινε τη μη α¬ 
παγόρευση της υπόκριση συγκέντρωσης. 

Κατόπιν, έλαβε χώρα διάσκεψη της Επιτροπής Ανταγω¬ 
νισμού, κατά την οποία, αφού έλαβε υπ' όψη της τα στοι¬ 
χεία του φακέλου και την Εισήγηση της Γ ραμματείας, 
σκέφθηκε ως εξής: 

Κατά το άρθρο 4 παρ. 2 εδάφ. β του Ν. 703/77, όπως ι¬ 
σχύει, συγκέντρωση πραγματοποιείται και όταν ένα ή πε¬ 
ρισσότερα πρόσωπα, που ελέγχουν ήδη μία τουλάχιστον 
επιχείρηση ή μία ή περισσότερες επιχειρήσεις, αποκτούν 
άμεσα ή έμμεσα τον έλεγχο του συνόλου ή τμημάτων μίας 
ή περισσοτέρων άλλων επιχειρήσεων. 

Εξάλλου κατά την διάταξη του άρθρου 4β παρ. 1 του ά¬ 
νω νόμου, κάθε συγκέντρωση επιχειρήσεων πρέπει, να 
γνωστοποιείται στην Επιτροπή Ανταγωνισμού μέσα σε 10 
εργάσιμες ημέρες από τη σύναψη της συμφωνίας ή τη δη¬ 
μοσίευση της προσφοράς ή ανταλλαγής ή την απόκτηση 
συμμετοχής, που εξασφαλίζει τον έλεγχο της επιχείρη¬ 
σης, όταν συντρέχουν τα αναφερόμενα κριτήρια ως προς 
το μέγεθος του μεριδίου της αγοράς των προϊόντων ή υ¬ 
πηρεσιών που αφορά η συγκέντρωση ή ως προς το ύψος 
του συνολικού κύκλου εργασιών όλων των συμμετεχου- 
σών επιχειρήσεων, όπως αυτά ορίζονται στο άρθρο 4στ 
του ίδιου νόμου. 

Τέλος, κατά το άρθρο 4γ παρ. 1 του ως άνω νόμου, με 
απόφαση της Επιτροπής Ανταγωνισμού απαγορεύεται 
κάθε συγκέντρωση επιχειρήσεων που υπόκειται σε προη¬ 
γούμενη γνωστοποίηση, η οποία μπορεί να περιορίσει ση¬ 
μαντικά τον ανταγωνισμό στην εθνική αγορά ή σε σημα¬ 
ντικό σε συνάρτηση με τα χαρακτηριστικά των προϊό¬ 
ντων, τμήματης και ιδίως με τη δημιουργία ή την ενίσχυση 
δεσπόζουσας θέσης. 

Στην προκειμένη υπόθεση, από τα στοιχεία του φακέ¬ 
λου και από την ενώπιον της Επιτροπής Ανταγωνισμού 
συζήτηση της εν λόγω υποθέσεως, η οποία έγινε ερήμην 
των ενδιαφερομένων, οι οποίοι όμως εκλήθησαν νομί¬ 
μως, προέκυψαν τα εξής: 

Με τα από 4.7.1997, 15.7.1997, 24.7.1997, 5.8.1997, 

20.8.1997 και 22.10.1997 έγγραφα των εταιρειών ΡΑΔΙΟ 
Α. ΚΟΡΑΣΙΔΗΣ Ε.Ε.Α.Ε., Κ.Τ.Β. ΣΕΡΒΙΣ Α.Ε. και 1) Α. ΓΕ- 
ΩΡΓΟΓΙΑΝΝΗΣ Α.Ε.Ε.Β.Τ.Ε., 2) ΖΩΡΖΟΣ Α.Ε.Β.Ε., 3) Α¬ 
ΛΕΞΙΟΥ ΕΠΕ, 4) Ν ΚΑΛΑΡΑΣ -1. ΖΗΣΑΚΗΣ Α.Β.Ε.Ε., 5) Α¬ 
ΦΟΙ ΚΑΛΑΤΖΗ Ο.Ε. και6) Μ. ΤΣΟΥΤΣΟΣ - Κ. ΤΑΤΣΗΣ Α.Ε., 
γνωστοποίησαν στη Γραμματεία της Επιτροπής Ανταγω¬ 
νισμού (αντιστοίχως) τα από 24.6 1997, 8.7.1997, 

28.7.1997 και 15.10.1997 ιδιωτικά συμφωνητικά, το υπ’ α- 


ριθ. 6885/14.7.1997 συμβόλαιο και την από 11.8.1997 
τροποποίηση καταστατικού και εκχώρηση εταιρικών με¬ 
ριδίων με βάση τα οποία η εταιρεία Κ.Τ.Β. ΣΕΡΒΙΣ Α.Ε., 
της οποίας ποσοστό 99,623% κατέχει η εταιρεία ΡΑΔΙΟ Α. 
ΚΟΡΑΣΙΔΗΣ Ε.Ε.Α.Ε., αποκτά με την εξαγορά το 51%των 
μετοχικών - εταιρικών κεφαλαίων των λοιπών 6 επιχειρή¬ 
σεων. 

Όλες οι ως άνω επιχειρήσεις δραστηριοποιούνται στην 
εμπορία ηλεκτρικών και ηλεκτρονικών ειδών. 

Ο συνολικός κύκλος εργασιών των εν λόγω επιχειρήσε¬ 
ων (εκτός της ΑΛΕΞΙΟΥ ΕΠΕ, η οποία συνεστήθη στις 
26.4.1996 και ως εκ τούτου δεν υπάρχουν επαρκή στοι¬ 
χεία) κατά το έτος 1996 ενήλθε (αντιστοίχως) στο σε 
δραχμές ισόποσο των 88.193.235, 1.083.568, 2.390.636, 
5.478.619, 4.852,062, 687,443 και 5.889.576 ΕΟϋ το δε 
μερίδιο στην άνω σχετική αγορά σε ποσοστό (αντιστοί- 
χως) 9,34%, 0,13%, 0,328%, 0,66%, 0,585%, 0,082% και 
0,71%. 

Περαιτέρω όλοι οι μέτοχοι των ως άνω 6 αποκτώμενων 
επιχειρήσεων (συνολικά 12), συμμετέχουν σαν φυσικά 
πρόσωπα στην ανώνυμη εταιρεία με την επωνυμία 
(3ΗΕΕΝ ΕΕΕΡΗΑΝΤ ΗΛΕΚΤΡΙΚΑ - ΗΛΕΚΤΡΟΝΙΚΑ - ΔΙΑ¬ 
ΦΗΜΙΣΗ Α.Ε. μετοδιακριτικότίτλο -ΌΒΕΕΝ ΕΙΕΡΗΑΝΤ». 
που έχει ως σκοπό την εισαγωγή, εμπορία και διάθεση οι- 
ουδήποτε τύπου ηλεκτρικών και ηλεκτρονικών ειδών, ει¬ 
δών κλιματισμού και παντός είδους τηλεπικοινωνιακού υ¬ 
λικού, καθώς και την παροχή συμβουλών και υπηρεσιών 
διαφήμισης, οργάνωσης και λειτουργίας γραφείων και 
κατασιημάτων. 

Ειδικότερα οι άνω μέτοχοι κατέχουν από 750 μετοχές έ¬ 
καστος, δηλ. 9.000 συνολικώς, ενώ το υπόλοιπο ποσό των 
1.500 μετοχών μεταβιβάσθηκε στις 2.9.1997 από τους Ιω¬ 
άννη και Σπυρίδωνα Κανελλόπουλο στην Κ.Τ.Β. ΣΕΡΒΙΣ 
Α.Ε. Όλες οι ανωτέρω εξαγοραζόμενες επιχειρήσεις, κα¬ 
θώς και οι μη συμμετέχουσες στις προαναφερθείσες 
συμβάσεις εταιρείες Μ. ΤΣΟΥΤΣΟΣ - ΑΦΟΙ ΤΑΤΣΗ Ο.Ε. 
και ΡΑΔΙΟ Μ. ΖΩΡΖΟΣ Α.Ε.. χρησιμοποιούσαν στην εμπο¬ 
ρία τους το σήμα «ΟΒΕΕΝ ΕΕΕΡΗΑΝΤ» και θα εξακολου¬ 
θήσουν νατό χρησιμοποιούν και μετάταύτα, καθώς και η 
Κ.Τ.Β. ΣΕΡΒΙΣ Α.Ε. 

Από τα ανωτέρω προκύπτει ότι με τις προαναφερθείσες 
συμφωνίες εξαγοράς δημιουργείται οριζόντια συγκέ¬ 
ντρωση επιχειρήσεων, αφού η εταιρεία ΡΑΔΙΟ Α. ΚΟ- 
ΡΑΣΙΔΗΣ Ε.Ε.Α.Ε., μέσω της κατά ποσοστό 99,613% ε¬ 
λεγχόμενης Κ.Τ.Β. ΣΕΡΒΙΣ Α.Ε., αποκτα έμμεσα τον έλεγ¬ 
χο του 51% των προαναφερθεισών λοιπών 6 
επιχειρήσεων και δη ενιαία τοιαύτη, αφού το αντικείμενο 
της δραστηριότητας των είναι το ίδιο, με βάση ενιαίο σκο¬ 
πό έγιναν οι επί μέρους εξαγορές και σε μικρό σχετικώς 
χρονικό διάστημα και όλοι οι μέτοχοι των εξαγοραζόμε¬ 
νων επιχειρήσεων καθώς και η Κ.Τ.Β. ΣΕΡΒΙΣ Α.Ε. μετέ¬ 
χουν στην εταιρεία «ΟΒΕΕΝ ΕΕΕΡΗΑΝΤ». της οποίας τον 
εν λόγω τίτλο θα εξακολουθήσουν να χρησιμοποιούν στις 
εταιρικές επιχειρήσεις. 

Η συγκέντρωση δε αυτή υπόκειται υποχρεωτικά σε 
προηγούμενη γνωστοποίηση, δοθέντος ότι ο συνολικός 
κύκλος εργασιών των συμμετεχουσών επιχειρήσεων, κα 
τάτα οριζόμενα στο άρθρο 4στ υπερβαινειτο σε δραχμές 
ισόποσο των 50.909.000 ΕΟΩ (108.575.321 περίπου) και 
δύο τουλάχιστον από αυ τές (ΡΑΔΙΟ Α. ΚΟΡΑΣΙΔΗΣ 
Ε.Ε.Α.Ε., Μ.Α. ΖΩΡΖΟΣ Α.Ε.Β.Ε. και Μ. ΤΣΟΥΤΣΟΣ - Κ 

ΤΑΤΣΗΣ Α.Ε.) πραγματοποιούν στην εθνική αγορά συνο¬ 
λικό κύκλο εργασιών άνω του σε δραχμές ισόποσου των 
5.000.000 ΕΟυ και η γνωστοποίησή της έγινε πράγματι ε¬ 
μπρόθεσμα. 

Εξάλλου η συγκέντρωση αυτή δεν θα έχει επίδραση 
στον ανταγωνισμό, που ήδη είναι οξύς και ούτε υπάρχει 
κίνδυνος δημιουργίας ή ενίσχυσης δεσπόζουσας θέσης, 
δεδομένου ότι τα μερίδια των εξαγοραζομένων επιχειρή¬ 
σεων στη σχετική αγορά είναι πολύ μικρά (περίπου 2%) 
και μικρό εξακολουθεί να είναι το συνολικό μερίδιο της 
συγκέντρωσης (11,7% περίπου), υπάρχουν ισχυροί αντα¬ 
γωνιστές. που κατέχουν σημαντικά μερίδια και δεν υφί- 
σταται εμπόδια στον δυνητικό ανταγωνισμό. 

Τέλος, οι αναφερόμενες στο άρθρο 14 του υπ' αριθ. 
6885/14.7.1997 συμβολαίου, που αφορά στην εξαγορά 
της εταιρείας ΑΛΕΞΙΟΥ ΕΠΕ, απαγορεύσεις ανταγωνι¬ 
σμού κρίνονται αναγκαίες για την πραγματοποίηση της 


συγκέντρωσης και ως άμεσα συνδεόμενοι με τα κύρια α¬ 
ντικείμενό της. 

Επομένως δεν υπάρχει νόμιμη περίπτωση για να απα- 
γορευθεί η ανωτέρω συγκέντρωση. 

ΓΙΑ ΤΟΥΣ ΛΟΓΟΥΣ ΑΥΤΟΥΣ 

Αποφαίνεται ότι δεν πρέπει να απαγορευθεί η κρινόμε- 
νη συγκέντρωση. 

Η απόφαση εκδόθηκε την 22 Δεκεμβρίου 1997. 

Η απόφαση να δημοσιευθεί στην Εφημερίδα της Κύ¬ 
βε ρνηαεως. 

Αθήνα, 22 Ιανουάριου 1998 

Ο Πρόεδρος 
Σ. ΑΡΓΎΡΟΠΟΥΛΟΣ 

Η Γραμματέας 
ΕΛ. ΒΑΣΙΛΕΙΑΔΟΥ 

